ધોળાવીરાના આ અવશેષો પર લટાર મારતી વખતે આપણને આપણી આજની તકરારોના મુદ્દા, જમીની સરહદોને અંકે કરવાની અને તે માટે ઝનૂન ધરાવવાની આપણી જીદ, આપણી ભાષા કે આપણી સભ્યતા માટે ગર્વ અને તેનાથી પણ વધારે પારકી ભાષા, પારકી સભ્યતા માટે ઉપહાસ ધરાવવાની આપણી હઠ, ક્લાઇમેટ ચેન્જ જેવી પ્રાકૃતિક આફતોની ચેતવણીઓને નકારવાની આપણી વિકાસપ્રણાલિ આ બધું રણ જેવાં  આપણા મગજના પ્રવાહીમાં અસ્વસ્થતાની ખારાશ સર્જી શકે તો કદાચ ભવિષ્યમાં માનવતાનો, વૈશ્વિક સભ્યતાનો , પ્રકૃત્તિ અને કાળની રમતનો એક નાનકડો હિસ્સો માત્ર હોવાના અહેસાસનો ઉત્સવ આપણા મનમાં જાગે.